Әҙиә Хәбибулла ҡыҙы Ситдиҡова — натюрморт һәм интерьер оҫтаһы. Милли сигеү һәм туҡыу нескәлеген оҫта биреүсе рәссам. Ошо йүнәлештә үҙ художество алымын барлыҡҡа килтерә. Сит ил күргәҙмәләрендә ҡатнашып, юғары баһа алып ҡайта. Ул төҫтәрҙе оҫта һайлай. Нигеҙҙә, сағыу төҫтәр менән эш итә. Уның көнкүреште сағылдырған ябай ғына эштәрендә иҫ китмәле нескә зауыҡ менән халыҡ традицияларына дан йырлана. Рәссамдың хеҙмәте юғары баһалана. 1989 йылда Салауат Юлаев премияһы лауреаты була.